ნანკინის იანძის ხიდი

ნანკინის იანძის ხიდი (ჩინ.: 南京长江大桥), ადრე ნანძინის პირველი იანძის ხიდის სახელით ცნობილი — ორსართულიანი საგზაო-სარკინიგზო ხიდი იანძის მდინარეზე, ნანკინში, ძიანგსუში, ჩინეთში, რომელიც აკავშირებს ქალაქის ფუკოუს და კულოუს რაიონებს. მისი ზედა სართული ჩინეთის 104-ე ეროვნული გზატკეცილის ნაწილია. მისი სიგრძეა 4588 მეტრი. ქვედა ნაწილში ორლიანდაგიანი რკინიგზაა, რომელიც 6772 მეტრის სიგრძისაა და აკავშირებს პეკინი-შანხაის რკინიგზას, რომელიც ათწლეულების განმავლობაში იანძის მიერ იყო გაყოფილი. მისი მარჯვენა ხიდი ცხრა ბურჯისგან შედგება. ხიდს დღეში დაახლოებით 80 000 სატრანსპორტო საშუალება და 190 მატარებელი გადაჰყავს. ხიდის მშენებლობა დასრულდა 1968 წელს. ეს იყო იანძის გადაღმა მესამე ხიდი უხანის იანძის ხიდისა და ჩუნგცინგის პაიშათუოს იანძის ხიდის შემდეგ. ეს იყო პირველი მძიმე ხიდი, რომელიც სრულად ჩინური გამოცვილების გამოყენებით დაპროექტდა და აშენდა. სუიციდის პრობლემა სახელმწიფო მედიის ცნობით, ნანკინის იანძის მდინარის ხიდმა ოქროს კარიბჭის ხიდს გადაასწრო, როგორც მსოფლიოში თვითმკვლელობის ყველაზე ხშირი ადგილი, სადაც 2006 წლისთვის თვითმკვლელობის 2000-ზე მეტი შემთხვევა დაფიქსირდა. ნახტომის შედეგად გადარჩენილ ადამიანებს მძიმე დაზიანებები აღენიშნებოდათ, მათ შორის დამბლა, ორგანოების დაზიანება, ძვლების მოტეხილობა და მთელი ცხოვრების მანძილზე ტკივილი. ბევრი ვარაუდობს, რომ ნახტომი მყისიერ სიკვდილს გამოიწვევს, თუმცა არც ისე იშვიათია, რომ ხტომელები სხვა მიზეზებით იღუპებოდნენ, როგორიცაა დახრჩობა ან ჰიპოთერმია ცივ წყალში მოხვედრის შემდეგ. გალერეა ლიტერატურა Gao Mobo (2008). The Battle for China's Past: Mao and the Cultural Revolution. Pluto Press: Verso. ISBN 978-0-7453-2780-8. რესურსები ინტერნეტში 纪录片《南京长江大桥》 Nanjing Yangtze River Bridge Documentary (1969)(in Chinese) How to get to the Yangtze River Bridge Yangtze River Bridge: The Historic Landmark of Modern Nanjing Nanjing Yangtze Bridge on Web Archive სქოლიო